Llei+de+Lavoisier

=rientacions per al professorat=

Aquesta pràctica es pot fer en una sessió d'una hora. Es tracta de demostrar la Llei de Lavoisier o llei de la conservació de la matèria utilitzant materials senzills. La pràctica està plantejada de la següent manera: Es pesen un matraç ple d'aigua i una pastilla efervescent abans i després de que la pastilla es posi a l'aigua i reaccioni. Amb aquest procediment, els //productes// pesen menys que els //reactius// perquè els gasos produïts a la reacció d'efervescència no els podem pesar. Per resoldre aquest problema, només cal utilitzar un globus que posarem al matraç immediatament després de posar la pastilla dins l'aigua. El globus també l'haurem pesat abans, amb els reactius. Si s'utilitza una balança de plats és molt més visual. S'ha de tenir en compte que la pastilla efervescent s'ha de pesar ja trencada per evitar perdre part de la pastilla al trencar-la després d'haver pesat.

=Guió per a l'alumnat=

1.Introducció
La Marta té un dubte. A l'institut li han explicat que quan es produeix una reacció química, la massa és la mateixa abans de la reacció que després d'aquesta. Ella no acaba de veure-ho clar... Ha fet un experiment però no obté els resultats que s'espera. On pot estar l'error?

2.Objectius

 * 1) Comprovar que es compleix la llei de Lavoiser o llei de la conservació de la massa.

3.Coneixements Previs
La Llei de Lavoisier es pot anunciar com: "En tota reacció química la massa total dels reactius que reaccionen és igual a la massa total dels productes que se n'obtenen."

4.Materials

 * Balança
 * Pastilles efervescents
 * Aigua
 * Matraç
 * Globus

5.Procediments

 * 1) Pesem el matraç amb aigua i la pastilla (Pes 1)
 * 2) Tirem la pastilla dins l'aigua
 * 3) Tornem a pesar després de que hagi reaccionat la pastilla amb l'aigua (Pes 2)

6.Activitats
a) Escriu el pes obtingut en cada cas Pes 1 = Pes 2 = b) Què observes? Es compleix la llei de Lavoisier?

c) Com podries fer per retenir els productes que en el procediment anterior "s'escapen"?

d) Reescriu els procediments de manera que sí que es compleixi la Llei de Lavoisier o la Llei de la conservació de la matèria.

e) Realitza el procediment que has reescrit i comprova que sí que es compleix la Llei de Lavoisier.

f) Fes un dibuix esquemàtic de cadascuna de les situacions anteriors.

=Referències=